Vertaisarviointiin,+palautteenkeruusen+liittyvää+sekä+terveiset+Isolta+kirkolt+29.9.2010

29.9.2010 11:38:08

Ja vielä vertaisarvioinneista

Olemme sopineet arviointiaikataulun Omnian, Pirkon ja Kalajokilaakosn arvioinneille, mutta muiden osalta aikataulu on vielä avoin. Omnian arviointi on 11. ja 12.10. Arvioijina toimii Kalajokilaakso ja Pirko, havainnoijiksi ovat ilmoittautuneet Varia ja Inveon. Onko havainnoijien osalta tilanne edelleen voimassa? Entä onko mahdollisesti muita halukkaita havainnoijia Omnian arviointiin? Pirkon vertaisarviointi on 1.11 ja 2.11. Arvioijina toimivat Turun ammattiopistosäätiö ja Koulutuskeskus Salpaus, havainnoijaksi on ilmoittautunut Sedu. Olisiko muita halukkaita havainnoijia Pirkon hankkeen arviointiin? Kalajokilaakson vertaisarviointi on 17. ja 18.11. Arvioijaksi on ilmoittautunut Sedu. Kuka muu lähtisi arvioimaan Kalajokilaakson hanketta? Entä ketkä olisivat kiinnostuneet arvioinnin havainnoinnista? Inveon on ilmoittanut toiveen, että heidän arviointinsa olisi joulukuussa, mutta päivämäärä on päättämättä. Heidän hankkeensa arvioijiksi ovat lupautuneet Omnia ja YA, havainnoijia saa tähänkin arviointiin ilmoittautua. Omnian sote-alan hankkeen arviointi siirtyi ensivuoden alkuun. He ovat alustavasti sopineet, että LAO:n sotelaiset tulisivat arvioimaan, ketkä muut olisivat kiinnostuneita nimenomaan soten alakohtaisesta arvioinnista? Näiden lisäksi ainakin Sedu ja Varia toivottavat arvioijat tervetulleeksi hankkeisiinsa ensivuoden alussa. Varian koordinaattori on tiedustellut voisivatko Hyria ja/tai Tavastia toimia arvioijana?

Entä millaisia ajatuksia ja toiveita on teillä muilla? Milloin haluaisitte oman hankkeenne arvioinnin olevan? Entä ketä haluaisitte arvioida tai kenen haluaisitte tulevan arvioimaan teitä?

Vertaisarviointiin liittyvää perehdytystä on tarjolla minun toimestani Sedussa 6.10. ja 20.10 Pirkossa. Laita viestiä, mikäli haluat/haluatte osallistua jompaan kumpaan.

Kunnes jälleen, Nina Nina Eskola TopLaaja hankkeiden valtakunnallinen koordinaattori TtM, projektipäällikkö Pirkanmaan ammattiopisto Pyynikintie 2, 33230 Tampere Puh. 050 5761553 nina.eskola@pirko.fi www.pao.fi

29.9.2010 11:04:36

Ja jälleen! Olemme päättäneet olla koskematta webropol-kyselyn kysymyksiin tässä vaiheessa, koska suuria tarpeita siihen ei esitestauksen pohjalta syntynyt. Useilla hankkeilla vertaisarviointi on lähestymässä ja he tarvitsevat palauteaineistoa nopeasti, joten jos viilauksen tarvetta kysymyksiin on, tehdään se myöhemmin.

Muidenkin kuin vertaisarvioitavien hankkeiden tulisi syksyn aikana kerätä palaute ainakin laajennetussa työssäoppimisessa mukana olevilta opiskelijoilta. Tärkeää on saada palaute etenkin valmistuvilta opiskelijoilta ennen kuin he karkaavat käsistä. Samoin palaute tulisi kerätä heidän opettajiltaan ja työpaikkaohjaajiltaan. Palautteet tulee kerätä 5.11. mennessä. Tällöin ennätän tekemään niistä valtakunnallisen koosteen oph:lle ja ministeriölle vielä marraskuun aikana. Palautelomake löytyy osoitteesta http://www.webropol.com/Login.aspx?url=pirko.net. Opiskelijoiden salasana on TopLaaja1 Opettajien salasana on TopLaaja2 Työpaikkaohjaajien salasana on TopLaaja3 Toivon, että lähetätte linkin ja salasanan kyselyyn omille laajennetun työssäoppimisen opiskelijoillenne, heidän työpaikkaohjaajillensa ja ohjaaville opettajille. Parhaimman arvion laajennetun työssäoppimisen kokeilusta saamme, jos keräätte vastaukset kokeilussa mukana olleiden lisäksi myös verrokeilta eli samassa vaiheessa olevilta opiskelijoilta, jotka ovat suorittaneet opintonsa perinteisen mallin mukaisesti (kaikissa kokeiluissa tämä ei ole mahdollista,mutta niissä joissa on). Lomakkeet on laadittu siten, että niihin voi vastata sekä laajennetussa työssäoppimisessa että aivan perinteisessä työssäoppimisessa mukana olleet opiskelijat ja ohjaajat. Tulen tekemään vastauksista koosteen sekä valtakunnallisesti että oppilaitoskohtaisesti. Oppilaitoskohtaista palautetta voitte hyödyntää oman kehittämistyönne tukena ja tulevien vertais- yms. arviointien aineistoina. Valtakunnallista palautetta tulemme hyödyntämään kokeilun vaikuttavuuden arvioinnissa. Oppilaitoskohtaiset koosteet teen ensin niille, joiden vertaisarvioinnit ovat lähestymässä. Seuraavassa postissani palaan vielä vertaisarviointiin, joten vieläkään en jätä teitä tältä päivältä rauhaan, -Nina-

29.9.2010 10:53:45 Tervehdys! Ensinnäkin terveiset KJY:n ja Oph yhteisestä työssäoppimiseen liittyvästä seminaarista, jossa Laajennetun työssäoppimisen kokeilutkin olivat esillä. Poimin TopLaajan facebook-sivuille http://www.facebook.com/pages/TopLaaja-laajennetun-tyossaoppimisen-kokeiluhanke/134425729936453 otteita seminaarista. Laitan tähän muutaman poiminnan teillekin, jotka ette facebookia seuraa. Jos facebook on käytössänne, liittykää ihmeessä mukaan, sillä sivuille aion jatkossakin tuoda ajankohtaisia asioita työssäoppimiseen liittyen. Ohjelmassa paneuduttiin innovaatioihin ja siirtomekanismeihin, esiteltiin kansallista ja kansainvälistä työssäoppimista ja työpaikalla tapahtuvan oppimisen kehittämistä. Ensimmäisen päivän sanoma voidaan kiteyttää Levin seminaaristakin tuttuihin teemoihin. Työssäoppimisen edelleen kehittäminen kulminoituu yhteistyön ja suoran kommunikoinnin lisäämiseen eri osapuolten välillä. Tavoitteena löytää yhteiset intressit ja sellaiset win-win-käytänteet, jossa kaikki osapuolet hyötyvät ja ottavat vastuun omalta osaltaan. Postitalon auditoriossa eilen äänessä oli opetusneuvos Jukka Lehtinen, Opetus- ja kulttuuriministeriöstä otsikolla "Tavoitteita ja kehittämishaasteita työpaikalla tapahtuvalle oppimiselle koulutuspoliittisesta näkökulmasta." Hänen mukaansa tärkeimmät sanat työssäoppimisen kehittämisen näkökulmasta ovat verkostot ja laatu. Jukka Lehtisen mukaan odotukset laajennetun työssäoppimisen kokeilun suhteen ovat suuret. Ministeriö odottaa tuoreita vaihtoehtoisia tapoja työssäoppimisen toteuttamiselle ja suuntaviivoja tuleviin linjauksiin. Hänen mukaansa laajennetun työssäoppimisen kokeilun avulla kyetään vastaamaan useisiin koulutuksen ja tutkimuksen kesun 2007 - 2012 tavoitteisiin. Muita poimintoja Lehtisen puheenvuorosta: 1) Oppiminen tulee entistä enemmän siirtymään työpaikoille ja työpaikalla tapahtuvan oppimisen merkitys tulee kasvamaan. Erityistä huomiota kiinnitettävä työpaikalla tapahtuvan opiskelun ohjaukseen. 2) Odotetaan, että opettajat enenevässä määrin osallistuvat ohjaukseen työpaikoilla 3) Opiskelun siirtyminen työpaikoille edellyttää uudenlais...en verkko-opetuksen ja -ohjauksen kehittämistä ja lisäämistä 4) Edellyttää tiivistä yhteistyötä koulutuksen järjestäjien sekä työ- ja elinkeinoelämän eri toimijoiden välillä 5) Edelleen kehitettävä menetelmiä ja malleja, jotka mahdollistavat työn ja koulutuksen vuorottelun. 6) Työpaikkaohjaajien koulutuksen jatkuvuus, määrällinen lisääminen, ylläpito ja osaamisen kehittäminen tulee turvata 7) Yhteistyön lisääminen ja verkostoituminen ovat keskiössä 8) Työssäoppimisen riittävä resursointi taattava Laitan tänään postia vielä vertaisarviointiin ja palautteenkeruuseen liittyen, joten pysykäämme linjoilla, -Nina- Nina Eskola TopLaaja hankkeiden valtakunnallinen koordinaattori TtM, projektipäällikkö Pirkanmaan ammattiopisto Pyynikintie 2, 33230 Tampere Puh. 050 5761553 nina.eskola@pirko.fi www.pao.fi